Et pots posar en contacte 
amb nosaltres als 
C.S.A. Can Vies i Hamsa. 
Per internet l'adreça és: 
jmayne@arrakis.es 


lA BURXA 



núm. 3 

Juny de 1998 


Butlletí contra-informatiu de la vila de Sants. 


OKUPACIÓ A LA FRESCA 


LA LLUITA 
DÓNA EL QUE 
ELS POLÍTICS 
NO REGALEN 

L’Ajuntament de Barcelona, a tra¬ 
vés del districte de Sants- 
Montjuic, finalment ha cedit a les 
reivindicacions veinals de cobrir 
el cinturó de Ronda, inclús en el 
tram que fins ara V Administració 
negava la possibilitat de 
cobriment aduint raons tècniques. 
Amb aquest principi d’acord, es 
posa fi al posicionament anti- 
veinal que fins ara havia 
manifestat l’Alcaldia, que no 
només mostrava indiferència 
vers les necessitats veinals sinó 
que a més, a través de la perso¬ 
na de Francesc Osan (vice- 
president del districte), havia 

(continua pag.2) 


El 24 de maig un cercavila pel 
barri de Sants va acabar obrint 
una esquerda al mur del núm5 
del carrer Fisas. 

Així va néixer La Fresca : un 
nou espai ocupat que es vol des¬ 
tinar a vivenda i terrasseta 
d'estiu oberta a les propostes i 
participació de totes i tots. 

La Fresca és una casa de tres 
plantes, pati i jardí, construida 
al 1950, que restaba abandona¬ 
da més de 20 anys. Malgrat el 
llarg oblit, les ocupants ja tenim 
denúncia. 

El grup de dones que ocupem 
La Fresca entenem l'ocupació 
no solsament com una forma de 
lluita contra l'especulació, sinó 
també com una alternativa de 
vida al sistema establert, que es 


construeix al dia a dia. 

A 15 dies de l'ocupació, es va in¬ 
augurar el jardi amb un "papeo" 
passat per aigua, una "carajillada" 
i el passi de la pel·lícula Caballos 


SaJvajes. I tenim pensat obrir la 
terrasseta el dissabte i el diumenge 
de 19 a 23h. 

Vine't a La Fresca! 

Allibera espais, ments i actituds. 



Imatge de la façana de La Fresca el dia de l'okupació. 


TORRENTE ARRIBA A COTXERES 


El passat divendres 28 de maig 
vam rebre a cotxeres l'agradable 
visita del famós Torren te e\ brazo 
idiota de la ley. Tot va comen-çar 
amb una baralla amb navalles i 
cadenes protagonitzada per 
elements del barri de tots cone¬ 
guts. La barallava acabar despla- 
çant-se a l'interior del bar del Cen¬ 
tre Cívic de Cotxeres, amb el 
conseqüent malestar que això va 
provocar, davant d'aquesta 
situació les responsables del bar 
van decidir trucar a la policia. 
Gràcies a la decidida actuació del 
cambrer i alguns clients, els 
"alborotadors" van marxar, debien 
ser les 8:45h. A les 9:15h Torren- 
te i un deixeble avantatjat van fer 
una aparició estel·lar lluint les 
porres qual fàlics atributs 
d'autoritat i ens van obsequiar 
amb una "performance" on van 
intimidar i amenaçar al cambrer i 
a un client, a la vegada que feien 
callar tot el bar. Van proferir ame¬ 
naces d'agressió sexual quan el 
cambrer i el client no van poder 
evitar el riure davant de tan 
esperpéntica situació, inclús van 


arribar a demanar la documen¬ 
tació al conserge de Cotxeres! La 
situació, per si mateixa, ridícula, 
absurda i vergonyosa es va tor¬ 
nar delirant quan Torrente es vo¬ 
lia emportar als dos testimonis 
"sospitosos" a comisaria per de¬ 
clarar i reconèixer el portador de 
la navalla. La "performance", en¬ 


tre intimidacions, amenaces i 
pressions per declarar coses que 
no havien passat, va durar fins les 
10 de la nit i va amargar a tot el 
personal. Hi ha vegades que la 
realitat supera la ficció i ara ja 
sabem en qui es va inspirar San¬ 
tiago Segura per fer la seva 
pel·lícula. 


BASE DE 
L’OTAN 
A SANTS 

Potser algú s'haurà sorprès de 
veure una exagerada presència 
policial a la Vila de Sants durant 
l'últim cap de setmana del més 
de Maig. Doncs bé, tot i el 
secretisme amb el que han dut a 
terme la trobada, a finals de 
maig, va tenir lloc al Palau Na¬ 
cional de Montjuïc, la Reunió de 
Primavera de la OTAN. Aquesta 
reunió, va comptar amb la 
presència dels principals caps 
militars dels exèrcits d'aquesta 
organització militar, així com 
dels respectius ministres de de¬ 
fensa. Així, el barri de Sants, es 
va convertir en el punt de pas i 
d'allotjament de tots aquests 
embaixadors de la guerra. Els 
veïns i veïnes de Sants van po¬ 
der veure com a diferents hores 
del dia, el c/Tarragona, la c/de la 
Creu Coberta i la Gran Via, eren 
fortament vigilades per 
antidisturbis, i fins i tot, per un 

(continua pag.2) 








TROBADA 
DE L'OTAN 

(ve de pag. i) 

helicòpter de la Policia Nacio- 
nai, així com també eren vigiiats 
els Hotels on s'allotjàven els caps 
militars. Aquesta parafernalia 
militarista va ser clausurada amb 
Tintervenció de José Maria 
Aznar, de Jordi Pujol i de Joan 
Clos. Tot plegat bastant lamen¬ 
table, tenint en compte que 
alguns responsables polítics de 
l'Ajuntament que ara beneeixen 
aquesta trobada, no fa masses 
anys cridaven: OTAN NO, BA¬ 
SES FORA! 


POLÈMICA 
ENTORN LA 
BENZINERA 

En referència a l'article publicat 
al n°2 d'aquest butlletí, membres 
del grup veïnal que impulsa la 
construcció d'un parc al carrer 
Entença/Tarradelles ens han fet 
arribar algunes queixes sobre el 
tractament que La Burxa va fer 
de la familia gitana desallotjada 
acusada d'usurpació, ja que va 
rebre en diverses ocasions 
l'ajuda de membres del grup 
veïnal per tal de trobar una 
solució; inclús es van posar en 
contacte amb associacions 
gitanes i amb d'altres famílies per 
cercar ajudes econòmiques, i per 
tant aquest veïnat estava en con¬ 
tra de que fossin desallotjats/des. 
En relació al conflicte de la 
benzinera i el parc públic, 
continuen els contactes amb 
l'Ajuntament i el RACC (propie¬ 
tària del sortidor situat just a 3 
metres del parc), i es mantenen 
reunions amb Partits Polítics. 

CDT A SANTS 

S'ha constituït l'assemblea local 
dels Comitès de Defensa de la 
Terra (provisional), una nova 
organització política indepen¬ 
dentista d'àmbit nacional. Està 
constituïda per tota una sèrie 
"d'antics i nous lluitadors 
revolucionaris", per tant seguei¬ 
xen estant presents a les lluites 
veïnals. 

Els podeu trobar els dimecres de 
20 a 22h al Casal Independentista 
(c/Dcmóstcncs n°9 llf:934903893). 



ROMA, SOTA CONTROL 


Des de l'l de Gener d'aquest any, 
ara fa 6 mesos, que ais parcs 
interiors dels blocs de Roma 
2000 hi treballen 2 segurates 
cada dia de 7 de la tarda a 7 del 
matí. La seva feina consisteix en 
controlar que cap indigent 
s'aixoplugui a cap tranquila can¬ 
tonada del complexe i que els i 
les joves que queden per trobar- 
se no "destorbin" el descans del 


veinatge. Per si això fos poc, un 
dels segurates es caracteritza 
per utilitzar coaccions i amena¬ 
ces. La decisió de contractar els 
"serveis" dels segurates per pre¬ 
servar la "bona convivència de 
la comunitat" va ser presa pels 
presidents d'escala juntament 
amb el president del complexe. 
La poca participació del veinat 
a les reunions d'escala va fer que 


molts propietaris/es no poguessin 
expresar el seu parer sobre l'ús 
del control per a millorar la 
convivència. Qui ben segur que 
es beneficia d'aquesta situació és 
la Policia Nacional, que troba en 
els segurates uns col·laboradors 
de molta utilitat, i així s'estalvien 
controlar la zona, durant l'horari 
que ho fan els guardes de 
seguretat. 

Segurates intimidant un grup de joves a les escales de la Roma. 


MESOS D’INTENSES MOBILITZACIONS 
ACABAN AMB EL COBRIMENT DEL 
DARRER TRAM DE LA RONDA 

(ve de pag.l) 


AMENAÇA DE 
DESALLOTJAMENT 
A LA TACHA 

El dijous dia 11 de juny, ha 
finalitzat el plaç donat pel jutjat 
n°8 d'instrucció de Barcelona 
(Jutge Carlos Mir), per tal de 
que els ocupants de l'edifici 
anomenat la Tacha (situat al c/ 
Joanot Martorell n°17), 
l'abandonin. 

D'aquesta manera, pretenen ex¬ 
pulsar a un grup de joves del 
barri, que van optar per ocupar 
un espai que estava del tot 
abandonat i sense cap ús, i que 
durant tres mesos han 
rehabilitat, treient-ne tones 
d'escombraries. A partir d'ara 
qualsevol dia pot aparèixer la 
Policia Antiavalots per tal de 
fer-los fora. 


adoptat actituds “xulesques” i 
“provocatives” -en els termes de 
Lultim comunicat veinal. Re¬ 
cordem que en la darrera 
manifestació popular per al 
cobriment del cinturó feren acte 
de presència 6 furgonetes 
d’unitats anti-disturbis de la 
Policia Nacional i de la Guàrdia 
Urbana, coincidint -no se sap si 
casualment o no- amb el dia que 
el veinat exigia la dimissió de Joan 
Clos, Pere Alcober i Fransesc 
Osan per haver incomplert les 
promeses de cobriment. 
Finalment, però, s’han imposat 
les necessitats veinals llar¬ 
gament reivindicades, necessi¬ 
tats que donen prioritat a la 
qualitat de vida de la gent del 
barri i no a l'estratègica agenda 


de projectes municipals progra¬ 
mada pels polítics. 

Així, l’últim tram del cinturó que 
quedava per cobrir (del C. 
Constitució a l’Av. Carrilet) 
deixarà de ser únicament una via 
de pas per als automòvils 
(pol·lució, soroll...) per a ser una 
rambla on el veinat podrà 
reapropiar-se del carrer com a 
espai de vida i comunicació. 

Els acords, presos precisament 
dues setmanes després de la 
darrera manifestació, establei¬ 
xen que l’execució de les obres 
començaran l’any 1999. Des de 
la Burxa volem felicitar la Coor¬ 
dinadora per el Cobriment i en 
general a tot el veinat, i prenem 
nota de la data. 



















PER UNA DEFENSA DIGNA 
FORA JUTGES PREPOTENTS 


A LA 
PRESÓ 


Per lluitar en contra de la la Vila de Sants). Els pots trobar 
prepotència de jutges i fiscals els dimarts a les 22h al c/ d'en Bot 
que ni tan sols respecten les (Ciutat Vella), 
seves pròpies z__ 

lleis, s’ha iniciaf < ^^~ 

persones. Un dels casos més es- 

candalosos és la petició fiscal de i 

8 anys d’inhabilitació per mk 

Francesc Arnau (advocat defen- 

sor de diversos casos de gent de 

LA GÀL.LIA DESALLOTJADA I 
ENDERROCADA PER LA POLICIA 


BOCATTA ÉS 
EL MILLOR.... 
EXPLOTADOR 

El sindicat de l’hosteleria de la 
CNT ha obert una denúncia a la 
Magistratura de Treball i ha fet 
una crida al boicot per les 
condicions laborals que pateixen 
els i les treballadores de la ca¬ 
dena de fast-food BOCATTA 
(dels mateixos propietaris que 
POKIN’S, per exemple), que 
reventa, fins i tot, el propi 
conveni del ram (que ja és miser 
per si sol), així com la seva polí¬ 
tica antisindical i de repressió a 
les i els treballadors que gosen 
queixar-se. Sembla que aquesta 
estratègia és prou bona, ja que 
el negoci segueix creixent i ja 
han obert un nou establiment a 
la Plaça de Sants. 


Les festes alternatives del barri 
de Prosperitat que es duien 
realitzant desde fa 10 anys, es 
van veure interrumpudes el 31/ 
5 a les 10 del matí pels 
antiavalots de la Guàrdia Urba¬ 
na sota les ordres del Regidor 
del Districte Antoni Santiburcio, 
i la Presidenta del Consell de 
Districte, Eulàlia Vintró. Uns 40 
agents es varen presentar al 
descampat de l’Avinguda Rio de 
Janeiro, confluència amb Passeig 
Valldaura, i sense presentar cap 


CASAL D’ESTIU 

Amb l’arribada de l’estiu, alguna 
gent jove del barri ha pres la ini¬ 
ciativa de crear un casal d’estiu 
des del CSA Hamsa. Ja que 
creuen que els elevats preus que 
es cobren per a realitzar aquest 
tipus d’activitats no permeten que 
això sigui possible. La idea és la 
d’organitzar tallers i activitats 
participatives, així com a fer 
classes de reforç gratuïtes per a 
tothom qui ho necessiti. Alguns 
tallers que estan preparant són: 
circ, expressió corporal i teatre, 
pintura, música, ludoteca i jocs, 
reciclatge de joguines, passi de 
video, sortides pel barri, activitats 
al carrer, etc... Us podeu apun¬ 
tar a l’Hamsa i Can Vies, i han 
convocat una reunió el dilluns 
29 de juny a les 20h a l’Hamsa. 


ordre ni donar cap explicació 
varen començar a requisar 
l’escenari i material divers, i tot 
seguit vàren procedir a una bru¬ 
tal agresió al veïnat que hi era 
present, amb el resultat d’un 
detingut, violentament colpejat 
i acusat de resistència l’autoritat, 
i la suspensió de les festes. La 
protesta d’entitats i col.lectius 
del barri es va fer sentir la 
mateixa nit i la següent, amb 
manifestacions d’entre 1000 i 
2000 persones. 


El passat dijous dia 11 de juny, 
a les 8:00h del matí, una dotzena 
de furgonetes d’antidisturbis de 
la Policia Nacional, van entrar 
per la força a la Gàl.lia, casa 
okupada com a vi venda al c/ 
Galicia del barri de la Trinitat 
Vella de Barcelona desde el 
passat 7 de març. La policia va 
detenir a les 4 persones que en 
aquell moment hi eren, i les va 
traslladar entre intimidacions i 
amenaces a la macro-comisaria 
de Nou Barris, situada al c/ 
Aiguablava. Mentres els prenien 
declaració a comisaria, un grup 
d’unes 50 persones es 
concentrava al davant per tal de 
demanar la seva llibertat, també 
estaven presents a la 


concentració alguns membres de 
l’associació de veins de la 
Trinitat Vella. Mentrestant uns 
"curreles" destrossaban la casa 
per tal de que no es pogués tor¬ 
nar a okupar. Cap a les 14:00h 
els/les detinguts/des quedaven 
en llibertat, amb els càrrecs 
d’usurpació i distracció del fluid 
elèctric. L’actitud de la policia 
davant de la comisaria va ser en 
tot moment prepotent, i 
literalment un dels agents va dir 
al pare d’un dels detinguts: "tran- 
quilo que de momento no lo he- 
mos torturado". A les 21:00h 
es va realitzar un cercavila de 
protesta pel desallotjament pels 
carrers del barri, on va partici¬ 
par unes 70 persones. 


SANTIBURCIO REPARTEIX 
DEMOCRÀCIA 


EL SEU DIÀLEG ÉS PRESÓ 


GRACIA 

RESISTEIX 

La repressió a l’okupació conti¬ 
nua encara a Barcelona. Aquest 
cop li ha tocat al barri de Gràcia, 
on després de veure com 
proliferàven les okupacions amb 
dos centres socials i varies 
vivendes amb un transcurs de 
temps molt reduït, les amenaces 
de desallotjament han aparegut 
simultàneament d’una manera 
molt sospitosa. Can Titella, Can 
Cacau, Les Naus, La Muntanya, 
Sors, La Forja, Els Blokes Fan¬ 
tasma, han començat a rebre 
avisos i amenaces de tot tipus. 
L’estat d’alerta s’ha disparat; en 
cas de desallotjament s’ha 
convocat una manifestació el 
mateix dia a les 20h a la PI del 
Diamant. 


Luis Vicente G. A. encara és a 
l’espera de la notificació del seu 
ingrés a presó. La sentència 
condemnatòria és de tres anys 
per la participació en la 
manifestació en protesta del 
desallotjament del Cine Prince¬ 
sa. Un altre cop l’okupació és 
víctima de la repressió judicial i 
de l’abús de poder de la política 
democràtica que empresona a 
tot/a aquell/a que qüestiona 
l’ordre establert. La manifestació 
que es va fer el 5/6 al centre de 
Barcelona (amb més de 2000 
persones) i on es van detindre a 
4 persones un cop finalitzada, no 
ha servit encara per aturar el 
procés judicial. L’onze de juny 
la jutgessa Beatriz Grandes 
Pesquero (Jutjat n°4 penal) va 


decidir l’execució de les 
sentències, fet que deixa la 
llibertat d’en Lluís penjant d’un 
fil. En cas que la condemna es 


faci efectiva, es convoca el 
mateix dia, a tothom a la 
manifestació de protesta a les 20 
hores al Portal de l’Àngel. 




LA CANÇO 


Deixeu-l’hi les engrunes 

(traduida de l'anglès, Let'em the crumhs) 

El món és com un pastís 
ens mengem el tros més grau 
i els hi deixem les engrunes 
hem de ser conscients! 

Visquent a la misèria 
no hi son tan lluny 
i encara em pregunto, perquè? 

Per què han de morir 
sota la nostre mirada? 

Per què han de morir? 
i a vosaltres no us importa! 

El tercer món és una ferida 
per on es dessagnen 
els drets humans 
sembla com si estiguéssim cecs. 

Per què han de morir 
sota la nostra mirada? 

Per què han de morir? 
i a vosaltres no us importa! 

visquent a la misèria 
no hi son tan lluny 
i a vosaltres us importa una merda! 
El sistema funciona! 

Creiem en el deu-diner! 

I de mentres milions de persones 
continuen morint a la misèria 
i encara em pregunto, perquè? 

R.Í.P 
innocents 
Sants, 1990-1998 
mort per causes naturals ens 
deixa per sempre aquest grup 
que va passar sense pena ni glòria, 
però això si, passant-ho bé. 
pregueu per ells ! 


DIADA 

INTERNACIONAL 

PER 

L’ALLIBERAMENT 
GAI I LESBIÀ 



27 de juny 

MANIFESTACIÓ 
UNITÀRIA, 
a les 19 h. 
a la plaça universitat 
(<M>Lrl, L-2) 


ADRECES: 

Hamsa, c/miquel bleach 15 
Can Vies, c/jocs florals 42 
La Fresca, c/físas 5 
La Tatxa, c/joanot martorell 17 
CS de Sants, c/olzinelles 30 
Casal Indepc, c/demòstenes 9 


L- AGENDA 


XERRADES 

dilluns 15 de juny. 20h. 

íncineradores, per què?acte informatiu del Grup 

dimecres 17 de juny. 2üh. 

Ecologista de Sants. Al Centre Social de Sants 
(c/Ol/.inelles núm 30) 

La guerra de l'aigua. Dimecres conflictius a l'Hamsa. 

dissabte 20 de juny. 19h 

Outing, una estratègia contra l'homofòbia? 

diumenge 21 de juny. 12h. 

Organitza el FAGC, a l'Hamsa. 

Xerrada i piscolabis sobre Les dones del 36. 

dimecres 1 de juliol. 20h. 

Ai bar de Cotxeres. Organitza CJC de Sants. 

TAV: Corrent cap a on? Dimecres conflictius a l'Hamsa. 


TALLERS 


els dimarts (cada 15 dies) 20h. 

Parlar x parlar. (16 i 30 de juny) 

tots els dimecres i dijous de 17h a 19h. 

Taller de dibuix a l'Hamsa 

dimecres i divendres de 19h a 22h 

Tallers d’intercanvi de malabars i percussionistes. 
a l'Hamsa (c/miquel Bleach núm 15) 

tots els dimecres de 19h a 22h 

Taller de teatre a l'Hamsa. 

diumenge 5 de juliol a les 12'30h 

Danses al vental. Balls tradicionals a la plaça Màlaga. 
Organitza el Centre Social de Sants. 


FESTES I CONCERTS 

dissabte 13 de juny 22h. 

Festa pro-okupació del Parlament, a l'Hamsa. 

Els beneficis aniran destinats a pagar els i les advocades. 

dissabte 20 de juny 22h. 

Festa Gai i Lesbiana, organitza el FAGC a l'Hamsa. 

dimecres 23 de juny. nit. 

Reventa la Revetlla, a l'Hamsa. Dos ambients. 

Revetlla de Sant Joan. Sopar veïnal i foguera a les 

Cotxeres de Sants. Organitza el Centre Social de Sants. 


CINEMA 


iDiumenges a les 19:30h a l'Hamsa Kinski presenta: 

14 de juny 

"Blade Runner" 

21 de juny 

Selecció de Curts. 

28 de juny 

Reportatge "Panteres Negres" 

5 de juliol 

"La huida" 

dijous 18 de juny. 20h. 

Reportatges; "La ruta de l'haixix" i "Gazteok". 

A Can Vies. Organitza el JIR i el FAS. 

dilluns 22 de juny. 20h. 

"Hasta el final" Cine-forum antisexista organitzat per 

Les Tenses. A l'Hamsa. 

dijous 25 de juny. 20h. 

Video-documental "Black Panthers"a Can Vies. 

Organitza el JIR. 


ALTRES 


fins el 14 de juny 

Exposició de treballs infantils del Taller Manyaga. 

Al Centre Social de Sants. 

dilluns 15 de juny. 20h. 

Assemblea preparatòria Festes de Sants. A l'Hamsa. 

divendres 19 de juny. 20h. 

Contes, música i imatges amb l'Enric. 

A La Faràndula de Can Vies (c/jocs florals núm 42) 

dimecres 24 de juny. 13h. 

Botifarrada popular per la Diada Nacional dels PP.CC. 

A la plaça Màlaga. Organitzen els CDT. 

Animació infantil al carrer (de 18h a 20'30h), organitzat per Bruixes i Maduixes: 

dilluns 6 juliol. 

Jardins de Can Mantega. 

dimarts 7 juliol. 

plaça d'Hcrcnni. 

dijous 9 de juliol. 

plaça de la Farga. 

divendres 10 de juliol. 

parc dc l'Ecspanya industrial. 


















